چیتوں کی 70 برس بعد بھارت کے جنگلات میں واپسی
بھارتی حکام کا کہنا ہے کہ یہ معاہدہ ایک بڑے پراجیکٹ کا حصہ ہے جس کے تحت جنوبی افریقہ سے بھی 12 چیتے لا کر وائلٹ لائف پارک میں رکھے جائیں گے۔ اس سلسلے میں حتمی معاہدے پر دونوں ممالک کی جانب سے ابھی تک دستخط نہیں کئے گئے ہیں۔
ویب ڈیسک — وائس آف امریکہ کے شیخ عزیز الرحمٰن کی رپورٹ کے مطابق بدھ کو طے پانے والے معاہدے کے مطابق نمیبیا بھارت کو رواں برس اگست میں آٹھ افریقی چیتے فراہم کرے گا۔ ان چیتوں کو بھارت کی مدھیہ پردیش ریاست کے کونو نیشنل پارک(کے این پی) میں رکھا جائے گا۔ بھارتی حکام کا کہنا ہے کہ یہ معاہدہ ایک بڑے منصوبے کا حصہ ہے جس کے تحت جنوبی افریقہ سے بھی  چیتے وائلڈ لائف پارک میں رکھے جائیں گے۔ اس سلسلے میں حتمی معاہدے پر دونوں ممالک کی جانب سے ابھی تک دستخط نہیں ہوئے۔ بھارتی حکام کے مطابق کے این پی وائلڈ لائف پارک بھارت میں چیتوں کا نیا گھر ہوگا۔ جہاں جانوروں کے لیے معیاری جگہ، کافی تعداد میں شکار کی موجودگی اور بڑے پیمانے پر چراہ گاہیں موجود ہیں۔ بھارتی ماحولیات کی وزارت نے ایک بیان میں کہا ہے کہ چیتوں کو بھارت میں دوبارہ لانے کے پراجیکٹ کا مقصد ملک میں چیتوں کی نسل کی افزائش ہے۔ بھارتی حکام چیتوں کو جنگلات میں اہم شکاری کے طور پر بسانا چاہتے ہیں۔ چیتوں کی نسل کی بھارت میں دوبارہ آمد ملک کے75 ویں یوم آزادی کے دن، یعنی  اگست کو شروع ہوگی۔ نمیبیا کے ڈپٹی وزیراعظم کے ساتھ معاہدے پر دستخط کے بعد بھارت کے ماحولیات کے وفاقی وزیر بھوپندر یادو نے ٹویٹ کی کہ بھارت کی آزادی کے 75 سال خشکی پر موجود تیزترین جانوروں کی نسل، چیتوں کی ملک میں بحالی کے ساتھ مکمل ہوں گے۔ چیتے بھارت کے خطے کے ماحول کے ساتھ دوبارہ سے مانوس ہوں گے۔ وزارت کی جانب سے دیے گئے بیان میں کہا گیا ہے کہ کے این پی میں اس وقت  چیتے لائے جا سکتے ہیں لیکن ایک بڑے علاقے کی بحالی کے بعد یہاں  چیتے رکھے جا سکیں گے۔ خشکی پر تیز ترین جانور، چیتے دنیا بھر سے معدوم ہوتے جا رہے ہیں اور اس وقت دنیا میں لگ بھگ  ہزار چیتے موجود ہیں۔ ان میں سے بیشتر افریقہ میں ہیں۔ ماہرین چیتوں کے معدوم ہونے کی وجہ چیتوں کی شکارگاہوں کا ختم ہونا اور حد سے زیادہ ان کا شکار قرار دے رہے ہیں۔ سولہویں صدی میں اندازوں کے مطابق  ہزار ایشیائی چیتے بھارت میں موجود تھے۔ ویں صدی کے دوران بھارتی راجوں اور برطانوی حکام کی جانب سے حد سے زیادہ شکار کی وجہ سے چیتوں کی آبادی ختم ہوتی چلی گئی۔ بھارت میں آخری تین ایشیائی چیتے  میں ایک مقامی راجہ کی جانب سے شکار کیے گئے تھے۔ میں چیتوں کو سرکاری طور پر بھارت میں معدوم قرار دے دیا گیا تھا۔ بھارت کی جانب سے  میں چیتوں کی افزائش کا پروگرام شروع کیا گیا تھا۔ اس پروگرام کے تحت کے این پی میں افریقی چیتوں کا لایا جانا تھا۔ لیکن  میں ایک بھارتی کورٹ نے شیروں کی افزائشِ نسل کے ایک جاری پروگرام کی وجہ سے چیتوں کی بحالی کے پروگرام کو بند کرنے کا حکم جاری کیا تھا۔ بھارتی سپریم کورٹ نے  میں افریقی چیتوں کی بھارت میں بحالی کے پروگرام کے حق میں فیصلہ دیتے ہوئے ہدایات جاری کی تھیں کہ احتیاط سے چنی گئی جگہوں پر ان چیتوں کو تجرباتی طور پر بھارت میں لایا جا سکتا ہے۔ اس فیصلے کے بعد سے بھارت میں چیتوں کی بحالی کے پروگرام پر کام شروع کر دیا گیا تھا۔ بھارتی حکام پرامید ہیں کہ اس بار افریقی چیتوں کی بھارت میں بحالی کا پروگرام کامیاب ہوگا اور ملک میں دوبارہ سے چیتوں کی افزائش شروع ہو جائے گی۔